
ประกาศองค์การบริหารส่วนตำบลคลองน้อย
เรื่อง รายชื่อผู้มีสิทธิเข้ารับการประเมินสมรรถนะ การสรรหาและเลือกสรรเป็นพนักงานจ้าง




---------------------------------------------------------------
ตามประกาศองค์การบริหารส่วนตำบลคลองน้อย เรื่อง รับสมัครบุคคลเพื่อการสรรหาและการเลือกสรรเป็นพนักงานจ้าง ลงวันที่ ๘ มกราคม ๒๕๖๒ ในตำแหน่ง พนักงานผลิตน้ำประปา จำนวน ๑ อัตรา และ  ตำแหน่ง ผู้ดูแลเด็ก (ทั่วไป) จำนวน ๑ อัตรา นั้น
บัดนี้ การรับสมัครได้เสร็จสิ้น และได้ตรวจสอบคุณสมบัติของพนักงานจ้างตามข้อ ๔ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ และแก้ไขเพิ่มเติมถึงปัจจุบัน และคุณสมบัติเฉพาะสำหรับตำแหน่ง รวมทั้งเงื่อนไขในการสมัครสอบคัดเลือกบุคคลเป็นพนักงานจ้างเท่าที่ผู้สมัครได้แจ้งไว้ในใบสมัครแล้ว จึงประกาศรายชื่อผู้มีสิทธิเข้ารับการประเมินสมรรถนะ ข้อปฏิบัติ ตามกำหนดวัน เวลา และสถานที่ในการเข้ารับการประเมินสมรรถนะ ดังนี้
1. รายชื่อผู้มีสิทธิเข้ารับการประเมินสมรรถนะความรู้ความสามารถทั่วไป ความสามารถหรือทักษะ
เฉพาะ ตามบัญชีแนบท้าย ภาคผนวก ก
                   ๒.  รายชื่อผู้มีสิทธิเข้ารับการประเมินสมรรถนะด้านคุณสมบัติส่วนบุคคล ตามบัญชีแนบท้าย
ภาคผนวก ข
                   ๓.  ข้อปฏิบัติในการเข้ารับการประเมินสมรรถนะ ให้มีผู้สิทธิเข้ารับการประเมินสมรรถนะศึกษาและ
ปฏิบัติตามเอกสารแนบท้าย ภาคผนวก ค
4. กำหนดให้มีการประเมินสมรรถนะความรู้ความสามารถทั่วไป และความสามารถหรือทักษะ
เฉพาะในวันที่ ๗ กุมภาพันธ์ ๒๕๖๒ ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช ตามกำหนดการ ดังนี้
· ประเมินสมรรถนะความรู้ความสามารถทั่วไป (สอบข้อเขียน) เวลา ๐๙.๐๐  - ๑๐.๓๐ น.
· ประเมินสมรรถนะความสามารถหรือทักษะเฉพาะ (สอบข้อเขียน) เวลา ๑๐.๔๕ – ๑๒.๑๕ น.
ทั้งนี้ ผู้มีสิทธิเข้ารับการประเมินสมรรถนะความรู้ความสามารถทั่วไป ความสามารถหรือทักษะเฉพาะ ตามบัญชีแนบท้าย ภาคผนวก ก ผู้ที่ถือว่าเป็นผู้ผ่านการประเมินสมรรถนะ ความรู้ความสามารถทั่วไป และความสามารถหรือทักษะเฉพาะ จะต้องได้รับคะแนนแต่ละสมรรถนะไม่ต่ำกว่าร้อยละ ๖๐ โดยจะประกาศรายชื่อผู้มีสิทธิเข้ารับการประเมินสมรรถนะด้านคุณสมบัติส่วนบุคคล (สัมภาษณ์) ในวันที่ ๑๑ กุมภาพันธ์ ๒๕๖๒ ณ องค์การบริหารส่วนตำบล คลองน้อย อำเภอปากพนัง จังหวัดนครศรีธรรมราช หรือทางเว็บไซด์ www.klongnoy.go.th
ประกาศ  ณ  วันที่    ๔    เดือน   กุมภาพันธ์   พ.ศ. ๒๕๖๒

(นายจรัส  มาศทอง)

นายกองค์การบริหารส่วนตำบลคลองน้อย
ภาคผนวก ก
รายชื่อผู้มีสิทธิเข้ารับการประเมินสมรรถนะความรู้ความสามารถทั่วไป ความสามารถหรือทักษะ
เฉพาะ แนบท้ายประกาศองค์การบริหารส่วนตำบลคลองน้อย เรื่อง รายชื่อผู้มีสิทธิเข้ารับการประเมินสมรรถนะ การสรรหาและเลือกสรรเป็นพนักงานจ้าง ลงวันที่ ๔ กุมภาพันธ์ ๒๕๖๒
พนักงานจ้างทั่วไป ตำแหน่ง ผู้ดูแลเด็ก (ทั่วไป)
	ลำดับที่
	เลขประจำตัวผู้สอบ
	ชื่อ – สกุล
	หมายเหตุ

	๑
	๐๑
	นางสาวนภาวรรณ  โสนเส้ง
	

	
	
	
	

	
	
	
	


ภาคผนวก ข
รายชื่อผู้มีสิทธิเข้ารับการประเมินสมรรถนะด้านคุณสมบัติส่วนบุคคล แนบท้ายประกาศองค์การบริหารส่วนตำบลคลองน้อย เรื่อง รายชื่อผู้มีสิทธิเข้ารับการประเมินสมรรถนะ การสรรหาและเลือกสรรเป็นพนักงานจ้าง ลงวันที่ ๔ กุมภาพันธ์ ๒๕๖๒
พนักงานจ้างทั่วไป ตำแหน่ง พนักงานผลิตน้ำประปา
	ลำดับที่
	เลขประจำตัวผู้สอบ
	ชื่อ – สกุล
	หมายเหตุ

	๑
	๐๑
	นายวัฒนา  หนูวรรณ์
	

	
	
	
	

	
	
	
	


ทั้งนี้ ให้ผู้มีรายชื่อเข้ารับการประเมินสมรรถนะด้านคุณสมบัติส่วนบุคคล ในสมรรถนะเกี่ยวกับ บุคลิกภาพท่วงทีวาจา ความคิดริเริ่มและปฏิภาณไหวพริบ มนุษยสัมพันธ์ ทัศนคติ แรงจูงใจ โดยการสอบสัมภาษณ์ ในวันที่ ๑๔ กุมภาพันธ์ ๒๕๖๒ เวลา ๐๙.๐๐ น. ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช ผู้ใดไม่มาภายในกำหนด วัน เวลา และสถานที่ดังกล่าว จะถือว่าสละสิทธิ์และไม่มีสิทธิ์เข้ารับการประเมินครั้งนี้
ภาคผนวก ค
ข้อปฏิบัติในการเข้าสอบเพื่อประเมินสมรรถนะ
เฉพาะตำแหน่ง ผู้ดูแลเด็ก (ทั่วไป)

1. ผู้เข้าสอบต้องแต่งกายด้วยชุดสุภาพ
2. ผู้เข้าสอบต้องจัดเตรียมวัสดุที่ใช้ในการทำข้อสอบ และเอกสารหลักฐานไปให้พร้อมในวันเข้าสอบ ได้แก่ ปากกาลูกลื่น บัตรประจำผู้สมัครสอบ และบัตรประจำตัวประชาชนหรือบัตรประจำตัวเจ้าหน้าที่ของรัฐ เข้าไปในห้องสอบได้เพียงเท่านั้น ไม่อนุญาตให้นำวัสดุอุปกรณ์อื่นเข้าไปโดยเด็ดขาด
3. ห้ามนำตำรา หนังสือ บันทึกข้อความ เอกสาร หรือวัสดุอุปกรณ์อื่นใด เข้าไปในห้องสอบโดยเด็ดขาด
4. ห้ามนำเครื่องคำนวณเลข อุปกรณ์ที่ใช้คำนวณได้ เครื่องบันทึกภาพ เครื่องบันทึกเสียง หรือเครื่องมือสื่อสารอิเล็กทรอนิกส์ทุกชนิด เช่น โทรศัพท์มือถือ วิทยุสื่อสาร ฯลฯ เข้าไปในห้องสอบโดยเด็ดขาด
5. ผู้เข้าสอบไปถึงห้องสอบหลังจากที่ได้เริ่มทำข้อสอบไปแล้ว ๓๐ นาที จะไม่อนุญาตให้เข้าสอบ
6. ในระหว่างการทำข้อสอบห้ามผู้เข้าสอบออกจากห้องสอบโดยเด็ดขาด ยกเว้นกรณีจำเป็นหรือฉุกเฉิน ทั้งนี้ ให้อยู่ในดุลยพินิจและการควบคุมดูแลของเจ้าหน้าที่คุมสอบ
7. ห้ามผู้เข้าสอบลุกจากที่นั่ง กรณีมีข้อสอบถามให้ยกมือเหนือศีรษะ และขอคำแนะนำจากเจ้าหน้าที่คุมสอบ
8. เมื่ออยู่ในห้องสอบขณะสอบ ห้ามผู้เข้าสอบพูด หรือแสดงลักษณะ ท่าทาง กริยา พฤติกรรมติดต่อกับผู้เข้าสอบอื่น หรือบุคคลภายนอก หรือกระทำด้วยวิธีการใดๆ ที่ส่อไปทางทุจริต หรือกระทำการทุจริตในขณะทำข้อสอบ โดยเด็ดขาด
9. ห้ามผู้เข้าสอบคัดลอกข้อสอบหรือนำแบบทดสอบ ตลอดจนกระดาษคำตอบออกจากห้องสอบโดยเด็ดขาด ผู้ฝ่าฝืนถือเป็นการทุจริตในการสอบและจะไม่ได้รับตรวจคะแนนในการสอบนั้น
10. ผู้เข้าสอบจะต้องลงลายมือชื่อเพื่อแสดงตนเป็นผู้มีสิทธิเข้าสอบด้วยตนเอง ต่อหน้าเจ้าหน้าที่คุมสอบ
11. เมื่อหมดเวลาทำข้อสอบและเจ้าหน้าที่คุมสอบแจ้งให้หยุดทำข้อสอบจะต้องหยุดทันทีและนั่งประจำที่เดิม ห้ามลุกไปส่งข้อสอบ/กระดาษคำตอบ โดยจะออกจากห้องสอบได้ต่อเมื่อเจ้าหน้าที่คุมสอบได้รับข้อสอบพร้อมกระดาษคำตอบจากโต๊ะที่นั่งของผู้เข้าสอบครบถ้วนแล้ว
12. ผู้เข้าสอบจะต้องเชื่อฟังและปฏิบัติตามคำสั่ง และคำแนะนำของเจ้าหน้าที่คุมสอบโดยเคร่งครัด
-----------------------------------------------------
หมายเหตุ    ห้ามสวมเสื้อยืด กางเกงยีนและรองเท้าแตะ ผู้หญิงต้องสวมกระโปรงและสวมรองเท้าหุ้มส้น

